cyanic-selkie/wikianc huggingface dataset:
Εκκλησία του Ιωβηλαίου (Ρώμη)
Σχεδιασμός και κατασκευή
Η οροφή του ναού και η ανατολική και δυτική πρόσοψη είναι γυάλινη. Τα στασίδια είναι κατασκευασμένα από ξύλο οξιάς. Η κολυμβήθρα, το δάπεδο του σηκού και ο βωμός του ναού είναι κατασκευασμένοι από τραβερτίνη. Το εσωτερικό του ναού είναι απλά διακοσμημένο. Το ξύλινο γλυπτό του Εσταυρωμένου, που έχει κατασκευαστεί τον 17ο αιώνα, είναι κρεμασμένο πάνω από το βωμό του ναού. Ο Εσταυρωμένος έχει κατασκευαστεί από ανώνυμο καλλιτέχνη και δωρήθηκε στο ναό.
Υπάρχει εκτεταμένος φυσικός φωτισμός του εσωτερικού χώρου του ναού. Η σύλληψη της σχεδίασης του ναού στηρίζεται στην αντίθεση ανάμεσα στα σχήματα του κύβου και της σφαίρας. Ο Μάιερ ισχυρίζεται ότι σχεδίασε την εκκλησία, για να ελαχιστοποιήσει τα θερμικά φορτία αιχμής στο εσωτερικό. Η μεγάλη θερμική μάζα των τοίχων από σκυρόδεμα ελέγχει την εσωτερική αύξηση της θερμότητας. Το αποτέλεσμα είναι λιγότερες διακυμάνσεις θερμοκρασίας και δήθεν πιο αποτελεσματική χρήση ενέργειας. Οι τοίχοι είναι επικαλυμμένοι με τσιμέντο με βάση το διοξείδιο του τιτανίου (γνωστό και ως Φωτοκαταλυτικό τσιμέντο), για να διατηρηθεί η όψη της εκκλησίας λευκή και απαλλαγμένη από την ανάπτυξη φυτών. Ο Ενρίκο Μποργκαρέλο, διευθυντής έρευνας και ανάπτυξης της Italcementi, της εταιρείας, που σχεδίασε το τσιμέντο, ισχυρίζεται ότι το τσιμέντο καταστρέφει την ατμοσφαιρική ρύπανση.
Σύμφωνα με τον Μποργκαρέλο:"«Όταν το διοξείδιο του τιτανίου απορροφά το υπεριώδες φως, γίνεται ισχυρά αντιδραστικό, διασπώντας τους ρύπους, που έρχονται σε επαφή με το σκυρόδεμα. Είναι ιδιαίτερα καλό στο να επιτίθεται στα επιβλαβή αέρια, που εκπέμπονται από την εξάτμιση ενός αυτοκινήτου.'"
Δερβιτσάνη
thumb|250px|Δίγλωσση πινακίδα που οδηγεί στην Δερβιτσάνη Η Δερβιτσάνη (αλβανικά: Dervician) είναι κωμόπολη στην Αλβανία, η οποία κατοικείται από την ελληνική μειονότητα της Βορείου Ηπείρου. Βρίσκεται στο νότιο τμήμα της χώρας, στο νομό Αργυροκάστρου και συγκεκριμένα στην πρώην Επαρχία της Κάτω Δρόπολης. Σήμερα ανήκει στον νεοσύστατο Δήμο Δρόπολης. Ο πληθυσμός του είναι ελληνικός και οι κάτοικοι του είναι χριστιανοί ορθόδοξοι.
Είναι το κεφαλοχώρι της Δρόπολης και της Βορείου Ηπείρου με γύρω στα 600 σπίτια με 900 μονίμους κατοίκους και μια διασπορά με 3500 Δερβιτσιώτες σ' όλο τον κόσμο. Στη Δερβιτσάνη ο κεντρικός Ιερός Ναός (ρυθμού βασιλικής), που χτίστηκε το 1870 πάνω σε αρχαιότερο ναό, είναι αφιερωμένος στην Κοίμηση της Θεοτόκου.
Περιοχή
Κείται στους πρόποδες του όρους Πλατοβούνι (αλβ. Mali i Gjerë) και συνορεύει από το Νότο με το χωριό Καλογοραντζή και από Βορειοδυτικά με το χωριό Λαζαράτες (αλβ. Lazarat), Βορειοανατολικά με το ερειπωμένο χωριό Κολοριτσή (ή Κολορτσή) (αλβ. Kordhocë). Απέναντι, δηλαδή ανατολικά, απλώνεται η πεδιάδα της Δρόπολης όπου διασχίζεται από τον ποταμό Δρίνο (πιθανώς ο αρχαίος ποταμός Κέλυδνος). Απέναντι ακριβώς βρίσκεται η τεχνητή λίμνη της Ντοφτής κι o οικισμός Μπούλιω. Λίγο βορειότερα είναι το χωριό Σούχα και ο ποταμός Σωχακός. Το χωριό αποτελείται από τις συνοικίες (μαχαλάδες): Σπαθιά, Μεσοχώρι, Παλιουριά, Κάτω μαχαλάς.
Ιστορικά στοιχεία
Ο παλαιότερος οικισμός αναφέρεται ως Κουκούλια κοντά στη Μονή Ταξιαρχών:
Στο κατάστιχο του 1431 αναφέρεται Ντιβριτσιένι. Στην απογραφή του 1880 είχε χριστιανούς 900, το 1913 είχε 1.253 και το 1927 είχε 1.423. Στα τέλη του 19ου αιώνα ανήκε διοικητικά στον "Καζά του Αργυροκάστρου", ενώ ο πληθυσμός του χωριού, σύμφωνα με την οθωμανική στατιστική του 1895, ήταν 1023 κάτοικοι. Το 1913, στον "εθνογραφικό χάρτη της Βορείου Ηπείρου", που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 1253 Έλληνες. Κατά την απογραφή του 1937 της αλβανικής κυβερνήσεως αναφέρονται 1657 κάτοικοι και 302 οικογένειες.
Στις 3 Μαρτίου 1913 ο Ελληνικός στρατός απελευθερώνει το Αργυρόκαστρο και τα χωριά της περιοχής από τον τουρκικό ζυγό. Στις 6 Δεκεμβρίου του 1940, με τη βοήθεια των Δεροπολιτών, ο Ελληνικός στρατός απελευθέρωσε τα χωριά της Δερόπολης από τον Ιταλικό ζυγό... Κατά τη διάρκεια του Β' Παγκοσμίου Πολέμου σημαντικό μέρος Δερβιτσιωτών και άλλων Δροπολιτών συμμετείχαν στην αντίσταση μέσω του Τάγματος «Θανάσης Ζήκος» και του Μετώπου Απελευθέρωσης Βορείου Ηπείρου.
Ο Άγιος Κοσμάς τον Ιούνιο του 1777 κήρυξε στην Αγία Παρασκευή της Δερβιτσάνης, όπου συνέρρευσε πλήθος κόσμου από τα γειτονικά χωριά Βάνιστα, Χάσκοβο και Καλογοραντζή˙ στη συνέχεια δε αναχώρησε από τη Δρόπολη προς το Αργυρόκαστρο.
Στη Δερβιτσάνη ιδρύθηκε στις 11 Ιανουαρίου 1991 και η Δημοκρατική Ένωση Εθνικής Ελληνικής Μειονότητας {ΔΕΕΕΜ) Ομόνοια.
Παιδεία
Από το 1856 λειτουργούσε στη Δερβιτσάνη Σχολείο, αφού για τη συντήρησή του τη χρονιά εκείνη κληροδοτήθηκαν σημαντικά χρηματικά ποσά.
Κατά το σχολικό έτος 1872-1873 λειτουργούσε το Σχολείο, του οποίου ο μισθός του διδασκάλου πληρωνόταν από το κληροδότημα του Γεωργίου Κάλη.
Κατά το σχολικό έτος 1873-1874 λειτουργούσε Αλληλοδιδακτικό Σχολείο ή Αλληλοδιδακτική Σχολή με 80 μαθητές και ένα διδάσκαλο.
Κατά το σχολικό έτος 1898-1899 λειτουργούσε Δημοτικό Σχολείο με 70 μαθητές και 2 διδασκάλους.
Κατά το σχολικό έτος 1911-1913 λειτουργούσε Παρθεναγωγείο, στο οποίο δίδασκε η παρθεναγωγός Βασιλική Καραπάνου.
Στα 1911 οι εφοροεπίτροποι της Δερβιτσάνης Κυριάκος Οικονομίδης, Κυρίτσης Σταμούλης και Μιχαήλ Οικονομίδης επέδειξαν έντονη εκπαιδευτική δραστηριότητα, τα δε ονόματά τους επικύρωναν τα συμβόλαια των διορισμών των διδασκάλων της.
Το σχολικό έτος 1928-1929 το σχολείο είχε 6 τάξεις και 186 μαθητές με διδασκάλους τους Φίλιππο Οικονομίδη και Σπυρίδων Ντρίτσο, καθώς και τον Αλβανοδιδάσκαλο Αθαν. Οικονόμου. Την επόμενη σχολική χρονιά 1929-1930 το σχολείο δεν λειτούργησε κανονικά, διότι η αλβανική κυβέρνηση έκλεισε τα κοινοτικά σχολεία και επέβαλε την αλβανική. Αυτή η υπόθεση κατέληξε στην προσφυγή της Μειονότητας στην Κοινωνία των Εθνών το 1934.
Θρησκεία
Στο θρήσκευμα οι Δερβιτσιώτες είναι Ελληνορθόδοξοι χριστιανοί.
Στα τέλη του '90, η Ορθόδοξη πίστη των Ελλήνων θα εκδηλωθεί ελεύθερα από τη γενιά του '70 και μετά στις 12 Δεκεμβρίου 1990, ανήμερα της εορτής του Αγ. Σπυρίδωνα, µε μικρή εκκλησιαστική εκδήλωση που έγινε στη Δερβιτσάνη από τον πατέρα Μιχαήλ Ντάκο και το ποίμνιο της ενορίας του.
Το 2000 τοποθετήθηκε ιερέας για την περιοχή της Κάτω Δερόπολης, µε έδρα τη Δερβιτσάνη, ο ιερομόναχος Τιμόθεος Φλέγκας από την Αθήνα''. ''
Σύγχρονη εποχή
Σήμερα στο χωριό έχουν απομείνει λίγοι κάτοικοι, ένεκα του γεγονότος ότι οι περισσότεροι εξ αυτών έχουν μεταναστεύσει στην Ελλάδα, ήδη από τις απαρχές της πτώσης του καθεστώτος του Ενβέρ Χότζα. Στο χωριό, ο πληθυσμός αυξάνεται αρκετά κατά τους καλοκαιρινούς μήνες, όταν οι μετανάστες επιστρέφουν λόγω διακοπών. Η Δερβιτσάνη, όπως σχεδόν και όλα τα χωριά της Δρόπολης, αντιμετωπίζει τεράστια προβλήματα λόγω της έλλειψης νερού (πόσιμου και ποτιστικού), αλλά και των συχνών διακοπών ρεύματος.
Ζωή
Η ζωή των κατοίκων του χωριού είναι κυρίως αγροτοκτηνοτροφική. Σήμερα έχουν συσταθεί και διάφορες επιχειρήσεις εμπορικές και βιοτεχνικές. Στο παρελθόν το χωριό είχε μεγάλο αριθμό αιγοπροβάτων και βοοειδών. Σήμερα αυτός ο αριθμός είναι εξαιρετικά χαμηλός εν συγκρίσει με πριν.
Την περίοδο του Υπαρκτού Σοσιαλισμού του Ενβέρ Χότζα, το μεγαλύτερο μέρος του γυναικείου πληθυσμού απασχολούνταν σε αγροτικές εργασίες στα χωράφια της πεδιάδας της Δρόπολης στον Γεωργικό Συνεταιρισμό, που ιδρύθηκε το 1959 ως Γεωργικός Συνεταιρισμός Γοραντζής αποτελούμενος από τα χωριά Δερβιτσάνη, Βάνιστα και Γοραντζή. Λειτούργησε για 10 χρόνια, κατόπιν ενώθηκε µε τα άλλα χωριά της Κάτω Δρόπολης (σύνολο 17) σε ένα Συνεταιρισμό «Ανώτερου τύπου» µε κέντρο την Γράψη. Αρκετοί άνδρες απασχολούνταν σε δημόσιες επιχειρήσεις στην πόλη του Αργυρόκαστρου.
Τοπωνύμια
Κουκούλια, Δολιανή, Σπαθιά, Μεσοχώρι, Παλιουριά, Αμεραλή, Παλιάμπελα, Κατωμαχαλάς, Τρύπα του Μήνου, Καρυοπούλα, Σπαχή, Άγιος Αθανάσιος, Ζιάγκα, Παναγιοπούλα, Γούρα του Γούμενου, Σγκόρα, Λουΐζη, Γκουριάνι, Καρυές, Στρούγκα Σταμούλη, Παπαδιά, Βαλομάντρι, Μηλικοκιά, Πυριέλη, Σπιθάρι, Κήποι της Κουκούλιας, Μπιστούρες του Νιάρτση, Πηγάδι του Μοναστηριού, Μεγάλος Πλάτανος, Αμπέλια Ζέρβα, Βρύση Νιάρτση, Μισιαγιάδα, Κασαλάτα, Στρουμπενό, Γιαννίτσια, Χασογιάννη, Χαριστίκι, Μπάτιστα, Τσικιδέκια, Νταουτζιάδες, Λαπάτσα, Ζιουζιουνιάτικα, Φράξος, Νεροσιό, Πογαρό, Ασφάκα, Ποριά, Παλαιοχώραφα, Μπούλιω, Ζεστό, Παραλίβαδο, Μεσονήσι, Μποντομός, Νεραζή, Το μεγάλο Τσαΐρι, Μαλουκά,  Γεράνι, Καμάρα, Ριζά, Μύλοι, Λυκούρα, Νιβίτικα, Σιαδάκια, Τρεκουλάκια, Νιάρτση, Γούρα του Γοργού, Λάκκος της Δολιανής, Μεγαλάκκος, Σαραντινός, Ίσος, Γκαζιουνάρα, Νταμπόρι, Σερτός του «Καλόγερου», Χάνι, Μουσιά, Μικρή Μογγίλα, Μεγάλη Μογγίλα, Σκυλοχώραφα,Χαλες του Ζνταβου...
Κλίμα
Στη Δερβιτσάνη το κλίμα είναι μεσογειακό ζεστό και εύκρατο. Η βροχή στη Δερβιτσάνη πέφτει κυρίως το χειμώνα, με σχετικά λίγη βροχή το καλοκαίρι. Στην ταξινόμηση κατά Κέππεν, το κλίμα αυτό ταξινομείται ως Csa (Μεσογειακό ενδοχώρας: ήπιοι χειμώνες, ξηρό και πολύ ζεστό θέρος, τρεις φορές περισσότερες βροχοπτώσεις τον υγρότερο μήνα του χειμώνα απ' ό,τι τον ξηρότερο μήνα του καλοκαιριού και στον ξηρότερο μήνα του καλοκαιριού οι βροχοπτώσεις είναι λιγότερο από 30 mm).
Η θερμοκρασία εδώ είναι κατά μέσο όρο 14,5°C. Σε ένα χρόνο, η μέση βροχόπτωση είναι 1574 mm. Ο ξηρότερος μήνας είναι ο Ιούλιος, με βροχόπτωση 19 mm. Τον Δεκέμβριο, η βροχόπτωση φτάνει στο ανώτατο σημείο της, με μέσο όρο 284 mm. Ο θερμότερος μήνας του έτους είναι ο Ιούλιος, με μέση θερμοκρασία 23,5°C. Ο Ιανουάριος είναι ο πιο κρύος μήνας του έτους με μέση θερμοκρασία 5,8°C. Η διαφορά στις βροχοπτώσεις μεταξύ του ξηρότερου μήνα και του πιο υγρού είναι 265 mm. Η διακύμανση της ετήσιας θερμοκρασίας είναι περίπου 17,7°C.
Εξωτερικοί σύνδεσμοι
Κατηγορία:Χωριά της Αλβανίας Κατηγορία:Βόρεια Ήπειρος
Διοργανώσεις Ε.Π.Σ. Μεσσηνίας 2016–17
Για την περίοδο 2016–17, η Ένωση Ποδοσφαιρικών Σωματείων Μεσσηνίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μεσσηνίας.
Η πρωταθλήτρια της Α΄ κατηγορίας της ΕΠΣ Μεσσηνίας κερδίζει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Μεσσηνίας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Μεσσηνίας είναι η εξής:
Α΄ Κατηγορία
Στην Α΄ Κατηγορία συμμετέχουν 16 σύλλογοι, οι δυο τελευταίες ομάδες υποβιβάζονται στην Α1 ΕΠΣΜ. Εάν υποβιβαστεί από τη Γ΄ Εθνική ομάδα μέλος της ένωσης (Τσικλητήρας Πύλου) θα υποβιβαστεί στην Α1 και 3ος σύλλογος.
Α1 Κατηγορία
14 σύλλογοι συμμετείχαν στην Α1 ΕΠΣΜ 2016-17. Οι τρεις πρώτες της τελικής κατάταξης κέρδισαν την άνοδο στην κορυφαία κατηγορία και οι δυο τελευταίες υποβιβάζονται στη Β΄ ΕΠΣΜ. Πηγή: ΕΠΣ Μεσσηνίας
Β΄ Κατηγορία
Με 25 συλλόγους σε 2 ομίλους διεξήχθη η Β΄ Κατηγορία, καθώς δε δήλωσε συμμετοχή ο Ατρόμητος Καλαμάτας.
1ος Όμιλος
Πηγή: ΕΠΣ Μεσσηνίας
2ος Όμιλος
Πηγή: ΕΠΣ Μεσσηνίας
Γ΄ Κατηγορία
Οι 12 σύλλογοι που δήλωσαν συμμετοχή στη Γ΄ Κατηγορία αγωνίστηκαν σε έναν όμιλο. Ο ΑΟ Χατζή αποχώρησε πριν την έναρξη των αγώνων. Πηγή: ΕΠΣ Μεσσηνίας
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Μεσσηνίας.
Κυπελλούχος για την περίοδο 2016-17 αναδείχθηκε η ομάδα της Καλαμάτας που επικράτησε στον τελικό της Αναγέννησης Παραλίας.
Εξωτερικοί σύνδεσμοι
Κατηγορία:Ε.Π.Σ. Μεσσηνίας Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Άντολφ Βίκλουντ
Ο Άντολφ Βίκλουντ (Adolf Wiklund, Λένγκσερουντ 5 Ιουνίου 1879 – Στοκχόλμη 2 Απριλίου 1950) ήταν Σουηδός συνθέτης, πιανίστας και διευθυντής ορχήστρας.
Βιογραφικά στοιχεία
Ο Βίκλουντ γεννήθηκε στο Λένγκσερουντ (Långserud) της ΝΔ. Σουηδίας, το 1879. Ο πατέρας του ήταν οργανίστας. Σπούδασε στο Βασιλικό Κολλέγιο Μουσικής της Στοκχόλμης και, μεταξύ 1899-1901, αποφοίτησε ως οργανίστας και δάσκαλος μουσικής. Συνέχισε σπουδές στο πιάνο με τον Ρ. Άντερσον (Richard Andersson) και αντίστιξη και σύνθεση με τον Γ. Λίντεγκρεν (Johan Lindegren). Έπειτα, πήρε υποτροφίες για σπουδές πιάνου στη Σουηδία και, στη συνέχεια, στο Παρίσι, όπου ήταν οργανίστας στην εκεί Σουηδική Εκκλησία (1903-4). Το ντεμπούτο του ως σολίστ πιάνου ήρθε το 1902, παίζοντας το δικό του Konsertstycke, Op 1. Κατόπιν, πήγε στο Βερολίνο (1905-7), όπου υπηρέτησε ως μουσικός εκγυμναστής στην όπερα της πόλης.
Μετά το 1911 εργάστηκε, κυρίως, ως διευθυντής ορχήστρας. Διηύθυνε τη Σουηδική Βασιλική Ορχήστρα από το 1911 έως το 1924, ήταν διευθυντής της Βασιλικής Σουηδικής Όπερας το 1923, και υπηρέτησε ως κύριος αρχιμουσικός της Εταιρείας Κοντσέρτων της Στοκχόλμης, μέχρι το 1938. [1]
Μουσικολογικά στοιχεία
Ως συνθέτης, ο Βίκλουντ είχε, σχετικά, μικρή, αλλά καλά δομημένη παραγωγή. Η διεύθυνση ορχήστρας τού έδωσε λίγο χρόνο για να αφιερωθεί στη δημιουργική γραφή. Άρχισε να συνθέτει στο πνεύμα των Μπραμς και Β. Στένχαμαρ (Wilhelm Stenhammar) και, σύντομα κέρδισε τη φήμη του για τα λυρικά τραγούδια και τα πιανιστικά του έργα, τα οποία συχνά εμπεριέχουν στοιχεία λαϊκής μουσικής. Ένα από τα πρώτα του αριστουργήματα -πάλι γεμάτο με λαϊκή μουσική - είναι η μεγαλοπρεπής, ρυθμικά ορμητική, σονάτα για βιολί (1906). Τα περισσότερα από τα μεγάλα και σπουδαία ορχηστρικά έργα του, σε σκανδιναβικό ιμπρεσιονιστικό ύφος, γράφηκαν κατά τη διάρκεια των ετών του με την Όπερα της Στοκχόλμης. Τα κοντσέρτα του για πιάνο είναι από τα καλύτερα του είδους που γράφηκαν ποτέ, στη Σουηδία. Η μία και μοναδική συμφωνία του πλησιάζει στο πνεύμα του Σιμπέλιους. Τα ορχηστρικά του ποιήματα Sång till våren και Symfonisk prolog παρουσιάζουν, επίσης, έναν εξωστρεφή σκανδιναβικό ρομαντισμό ο οποίος, στον καιρό του, θεωρήθηκε ήδη ξεπερασμένος. Η ιδιοσυγκρασιακή ενορχήστρωσή του και η δεξιοτεχνία της γραφής του αξίζουν τον σεβασμό.
Εξωτερικοί σύνδεσμοι
Κατηγορία:Σουηδοί συνθέτες Κατηγορία:Σουηδοί πιανίστες Κατηγορία:Συνθέτες του Ρομαντισμού
1-μεθυλοναφθαλίνιο
Το 1-μεθυλοναφθαλίνιο  (αγγλικά 1-methylnaphthalene) είναι αρωματική οργανική χημική ένωση, που περιέχει άνθρακα και υδρογόνο, δηλαδή είναι αρωματικός υδρογονάνθρακας, με μοριακό τύπο C11H10. Πιο συγκεκριμένα, ανήκει στα αρένια, με δομή δυο συμπυκvωμένων (δηλαδή με κοινή πλευρά και δυο κοινά άτομα) βενζολικών δακτυλίων, και μιας μεθυλομάδας, ενωμένης στο #1 άτομο άνθρακα. Αποτελεί μονοαλκυλιωμένο πολυκυκλικό αρωματικό υδρογονάνθρακα.(Polycyclic Aromatic Hydrocarbon, PAΗ).
Διαστημική παρουσία
Στις 22 φεβρουαρίου 2014, η NASA ανακοίνωσε μια σημαντικά αναβαθμισμένη βάση δεδομένων , που συμπεριλάμβανε το 1-μεθυλοναφθαλίνιο, για την ανίχνευση και την παρακολούθηση των PAH στο σύμπαν. Σύμφωνα με επιστήμονες της NASA, πάνω από το 20% του άνθρακα στο σύμπαν μπορεί να σχετίζονται με PAH, που σύμφωνα με μια θεωρία, έχουν τη δυνατότητα να αποτελούν πρόδρομες ύλες για το σχηματισμό της ζωής. Οι PAH φαίνεται να έχουν διαμορφωθεί λίγο μετά τη Μεγάλη ¨Εκρηξη, να είναι άφθονοι στο σύμπαν,  να συνδέονται με τα νέα αστέρια και με τους εξωπλανήτες.
Παραγωγή
Το 1-μεθυλοναφθαλίνιο εξάγεται από τη λιθαναθρακόπισσα, όπου βρίσκεται σε συγκέντρωση περίπου 5‰. Η διεργασία απομόνωσή του 1-μεθυλοναφθαλίνιου από την λιθαναθρακόπισσα αρχίζιει με κλασματική απόσταξη. Το 1-μεθυλοναφθαλίνιο και το ισομερές του 2-μεθυλοναφθαλίνιο συμπαραλαμβάνονται στο κλάσμα 240-245°C, γιατί έχουν παραπλήσιες θερμοκρασίες βρασμού. Ο διαχωρισμός των δύο (2) ισομερών, όταν είναι επιθυμητός, πραγματοποιείται με κρυστάλλωση, που αξιοποιεί τη σχετικά μεγάλη διαφορά στις θερμοκρασίες τήξης, μεταξύ των δυο ισομερών.
Φυσικοχημικές ιδιότητες
Το χημικά καθαρό 1-μεθυλοναφθαλίνιο, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο υγρό, που παρουσιάζει γαλάζιο φθορισμό, όταν εκτίθεται σε υπεριώδη ακτινοβολία, και έχει αρωματική οσμή. Έχει θερμοκρασία αυτανάφλεξης 485°C.
Αυτός ο υδρογονάνθρακας είναι ευδιάλυτος στο βενζόλιο (PhH), στην αιθανόλη (EtOΗ) και στο διαιθυλαιθέρα (Et2O), αλλά είναι ελάχιστα διαλυτός στο νερό.
Καύσιμο ντίζελ
Ως καύσιμο ντίζελ το 1-μεθυλοναφθαλινίο έχει αριθμό κετανίου (Cetane Number, CN) υπό το μηδέν (<0), και γι' αυτό είχε χρησιμοποιηθεί στο παρελθόν για να καθοριστεί το κατώτερο σημείο αναφοράς για τον αριθμό κετανίων, στα καύσιμα ντίζελ. Πιο την ακρίβεια, μείγμα 1-μεθυλοναφθαλινίου και δεκαεξανίου (C16H34) χρησιμοποιήθηκε για να καθοριστεί το κατώτερο σημείο αναφοράς για τον αριθμό κετανίων, δηλαδή το CN = 0.
Ωστόσο, λόγω (σχετικά πάντα) αυξημένου οικονομικού κόστους και  δυσκολίας χειρισμού του, το 1-μεθυλοναφθαλίνιο αντικαταστάθηκε στο ρόλο του κατώτερου σημείου αναφοράς για τον αριθμό κετανίων από το ισοκετάνιο, με CN = 15.
Αναφορές
Κατηγορία:Ναφθαλίνια Κατηγορία:C11 Κατηγορία:Πολυκυκλικοί αρωματικοί υδρογονάνθρακες
Τζέιμς Αλεξάντερ Τζορτζ Σμιθ Μακάρτνεϊ
O Τζέιμς Αλεξάντερ Τζορτζ Σμιθ Μακάρτνεϊ (James Alexander George Smith McCartney, 30 Ιουνίου 1945 – 9 Μαΐου 1980), επίσης γνωστός ως J. A. G. S. McCartney ή "Jags" McCartney ήταν πολιτικός από τα Νησιά Τερκς και Κέικος. Υπήρξε ο πρώτος πρωθυπουργός (επικεφαλής υπουργός) στα νησιά και κατείχε αυτή τη θέση από τον Αύγουστο του 1976 μέχρι τις 9 Μαΐου 1980, οπότε σκοτώθηκε σε αεροπορικό δυστύχημα πάνω από το Νιου Τζέρσεϊ. Σήμερα τιμάται ως ο πρώτος εθνικός ήρωας των νησιών.
Ζωή
Γεννήθηκε στην Μεγάλη Τερκ, γιος του επιτυχημένου Τζαμαϊκανού δικηγόρου, Χάρβεϊ O. B. Φερνάντεζ Μακάρτνεϊ και της πιανίστριας Σάλι Μακάρτνεϊ, το γένος Τέιλορ, από τα Τερκς και Κέικος. Το όνομά του προέρχεται από το όνομα του εξέχοντα δικηγόρου Τζέιμς Αλεξάντερ Τζορτζ Σμιθ (1877-1942).
Πρωθυπουργία
Πέθανε αδόκητα σε αεροπορικό δυστύχημα στις ΗΠΑ τον Μάιο του 1980 και την περίοδο εκείνη ήταν ο μικρότερος σε ηλικία ηγέτης της Καραϊβικής. Ήταν παντρεμένος με την Ντόροθι Μακάρτνεϊ.
Στη μνήμη του καθιερώθηκε η αργία της τελευταίας Δευτέρας του Μαΐου. Η ημέρα εκείνη καλείται Εθνική Ημέρα Ηρώων. Επίσης, το όνομα του πρόωρα αποβιώσαντος πολιτικού φέρει το Διεθνές Αεροδρόμιο της Μεγάλης Τερκ.
Παραπομπές
Κατηγορία:Πρωθυπουργοί των Τερκς και Κέικος
Κολομπιέ (Ορν)
Το Κολομπιέ (γαλλικά: Colombiers) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Κολομπαριέν (γαλλικά: Colombariens).
Παραπομπές
Κατηγορία:Κοινότητες της Ορν
Αντόνι Μαρία Αλκοβέ
Ο Αντόνι Μαρία Αλκοβέ (Antoni Maria Alcover i Sureda, Σαντασίργα, Μανακό, 1862 - Πάλμα ντε Μαγιόρκα, 1932) ήταν ιερέας, γλωσσολόγος και συγγραφέας από τη Μαγιόρκα. Είναι γνωστός για το πρωτοποριακό λεξικό της καταλανικής γλώσσας Diccionari català-valencià-balear που συνέγραψε σε συνεργασία με τον έτερο γλωσσολόγο Φρανσέσκ ντε Μπόρζα Μολ, ένα από τα σημαντικότερα λεξικογραφικά έργα των ρομανικών γλωσσών του 20ού αιώνα.
Βιογραφία και έργο
Ενταγμένος από νεαρή ηλικία στις εκκλησιαστικές δομές της Μαγιόρκα, σπούδασε θεολογία στη Βαλένθια και εργάστηκε ως καθηγητής ιστορίας στην εκκλησιαστική σχολή της νήσου. Σε σύντομο χρονικό διάστημα ανέπτυξε ένα αξιόλογο έργο συλλογής λαϊκών παραμυθιών των Βαλεαρίδων και με αφορμή αυτό ήρθε σε επαφή με τους κυριότερους ρομανιστές φιλολόγους της εποχής του όπως ο Μενέντεθ Πιδάλ ή ο Μέγερ-Λύμπκε. Ταξίδεψε στις Καταλανικές Χώρες και στην Ευρώπη, έχοντας θέσει ως σκοπό τη συγγραφή ενός λεξικού της καταλανικής γλώσσας που θα ενσωμάτωνε το σύνολο των λέξεων τόσο στη διαχρονία όσο και στη συγχρονία.
Το πρώτο βήμα προς το σκοπό αυτό αποτέλεσε η κυκλοφορία από το 1901 του Περιοδικού Καταλανικού Λεξικού, του πρώτου επιστημονικού φιλολογικού περιοδικού της Ισπανίας. Στο λεξικό συνεργάστηκαν πλήθος πληροφοριοδοτών και ο εκδότης Φρανσέσκ ντε Μπόρζα Μολ. Ο πρώτος τόμος του λεξικού εκδόθηκε σταδιακά μεταξύ 1926 και 1930. Παράλληλα, ο Αντόνι Αλκοβέ είχε οριστεί πρόεδρος του φιλολογικού τομέα του Ινστιτούτου Καταλανικών Μελετών.
Κατά τα άλλα, ο Αλκοβέ θεωρείται ο πατέρας της καταλανικής διαλεκτολογίας και πρωτοπόρος στη μελέτη και την έκδοση των έργων του Ραμόν Λιουλ.
Εξωτερικοί σύνδεσμοι
Κατηγορία:Ισπανοί γλωσσολόγοι Κατηγορία:Ισπανοί λεξικογράφοι
Κατηγορία:Ισπανοί φιλόλογοι Κατηγορία:Καταλανική γλώσσα
DBRS
Η εταιρεία DBRS Morningstar είναι ένας παγκόσμιος οίκος αξιολόγησης πιστοληπτικής ικανότητας (CRA) που ιδρύθηκε το 1976 (αρχικά γνωστός ως Dominion Bond Rating Service) στο Τορόντο. Η DBRS εξαγοράστηκε από την παγκόσμια εταιρεία χρηματοοικονομικών υπηρεσιών Morningstar Inc. το 2019 στην τιμή των περίπου 700 εκατομμυρίων δολαρίων. Μετά την εξαγορά, οι δραστηριότητες της DBRS έχουν ενσωματωθεί στην επιχείρηση αξιολόγησης πιστοληπτικής ικανότητας της Morningstar Inc., Morningstar Credit Ratings, δημιουργώντας την DBRS Morningstar.
Η DBRS Morningstar έχει γραφεία στο Τορόντο, τη Νέα Υόρκη, το Σικάγο, το Λονδίνο και τη Μαδρίτη και είναι ο τέταρτος μεγαλύτερος οίκος αξιολόγησης πιστοληπτικής ικανότητας κατέχοντας περίπου το 2 έως 3% του παγκόσμιου μερίδιο αγοράς. Η DBRS Morningstar αποτελείται από τέσσερις θυγατρικές εταιρίες – DBRS Limited, DBRS, Inc. και DBRS Ratings Limited.
Μετά την εξαγορά και ενσωμάτωση της DBRS στη Morningstar Credit Ratings, ο Detlef Scholz ανακηρύχθηκε Πρόεδρος της επιχείρησης αξιολόγησης πιστοληπτικής ικανότητας.
Η DBRS Morningstar είναι εγγεγραμένη στην Αμερικανική Επιτροπή Κεφαλαιοαγοράς (SEC) ως Εθνικά Αναγνωρισμένος Οργανισμός Στατιστικής Αξιολόγησης (NRSRO) σύμφωνα με το Νόμο του 2006 περί Μεταρρύθμισης της των εταιριών Παροχής Υπηρεσιών Αξιολόγησης Πιστοληπτικής Ικανότητας και τους κανονισμούς που εγκρίθηκαν βάσει αυτού.
Η DBRS Morningstar είναι μία από τις συνολικά 10 εταιρείες που έχουν αναγνωριστεί από την Αμερικανική Επιτροπή Κεφαλαιαγοράς ως Εθνικά Αναγνωρισμένος Οργανισμός Στατιστικής Αξιολόγησης (NRSRO).
Η εταιρεία είναι εγγεγραμένη ως οίκος αξιολόγησης πιστοληπτικής ικανότητας στην Ευρωπαϊκή Ένωση σύμφωνα με τον κανονισμό (ΕΕ) αριθμ. 1060/2009 του Ευρωπαϊκού Κοινοβουλίου, όπως τροποποιήθηκε από τον κανονισμό (ΕΕ) αριθ. 513/2011 και τον κανονισμό αριθ. 462/2013 σχετικά με τους οίκους αξιολόγησης πιστοληπτικής ικανότητας καθώς επίσης και στην Επιτροπή Κεφαλαιαγοράς του Οντάριο (OSC) στον Καναδά.
Η DBRS Morningstar, όπως και οι μεγαλύτεροι ανταγωνιστές της Standard & Poor’s, Moody's Investors Service and Fitch Ratings, είναι ένας από τους τέσσερις οίκους αξιολόγησης πιστοληπτικής ικανότητας που έχουν λάβει τη διαπίστευση του ECAI από την Ευρωπαϊκή Κεντρική Τράπεζα (ΕΚΤ). Αυτό σημαίνει ότι μόνο οι αξιολογήσεις αυτών των τεσσάρων οργανισμών μπορούν να χρησιμοποιηθούν από την ΕΚΤ για τον προσδιορισμό των απαιτήσεων εξασφάλισης για δανεισμό από αυτήν. Τα τελευταία χρόνια, η ΕΚΤ χρησιμοποίησε για τέτοιους σκοπούς τις αξιολογήσεις της DBRS Morningstar σε ευρωπαϊκά κράτη, όπως π.χ. η Πορτογαλία, η Ιρλανδία και η Ιταλία.
Την 29η Μαΐου 2019, η Morningstar, Inc. ανακοίνωσε την εξαγορά της DBRS σε μια συναλλαγή που συμπεριλάμβανε μετρητά και μετοχές συνολικής αξίας περίπου 700 εκατομμυρίων δολαρίων. Η εξαγορά ολοκληρώθηκε στις 2 Ιουλίου 2019.
Ιστορικό
Η εταιρεία ιδρύθηκε από τον Walter Schroeder, ο οποίος έθεσε τις βάσεις του επιχειρηματικού του σχεδίου κατά τη διάρκεια οικογενειακών διακοπών καθοδόν προς το Μόντρεαλ. Ο ίδιος δημιούργησε τον οίκο αξιολόγησης από την αρχή με κεφάλαιο λιγότερο από $1.000 και η εταιρεία άνοιξε το πρώτο της γραφείο στο Τορόντο σε έναν μικρό χώρο 140 τετραγωνικών μέτρων.
Ο κ. Schroeder και η οικογένειά του πούλησαν την εταιρεία στον Όμιλο Carlyle και στην Warburg Pincus, οι οποίοι στη συνέχεια πούλησαν την εταιρεία στον τρέχοντα ιδιοκτήτη της, Morningstar Inc.
Άνοιξε τα γραφεία της στο Σικάγο και τη Νέα Υόρκη το 2003, στο Λονδίνο το 2010, στη Φρανκφούρτη το 2018 και στη Μαδρίτη το 2019. Το 2008 το όνομα της εταιρείας άλλαξε από Dominion Bond Rating Service σε DBRS.
Σήμερα, η DBRS Morningstar απασχολεί περίπου 700 υπαλλήλους παγκοσμίως και βαθμολογεί περισσότερες από 3.000 εκδότες τίτλων καθώς και 60.000 τίτλους παγκοσμίως.
Λήδα Πρωτοψάλτη
Η Λήδα Πρωτοψάλτη (24 Ιανουαρίου 1940) είναι Ελληνίδα ηθοποιός.
DBRS
Εταιρική και Επιχειρησιακή Δομή
Η DBRS Limited είναι η εταιρεία που εδρεύει στον Καναδά. Η DBRS Inc. είναι η εταιρεία που λειτουργεί στις Ηνωμένες Πολιτείες. Η Morningstar Credit Ratings LLC είναι συνδεδεμένη επιχείρηση αξιολόγησης πιστοληπτικής ικανότητας της DBRS Inc. Η DBRS Ratings Limited είναι η μονάδα λειτουργίας που εδρεύει στο Λονδίνο και φιλοξενεί τις ευρύτερες ευρωπαϊκές δραστηριότητες του οίκου. Η DBRS Ratings GmbH είναι η εταιρεία με έδρα τη Γερμανία και η DBRS Ratings GmbH, Sucursal en España, είναι η εταιρεία με παρουσία στην Ισπανία.
Λήδα Πρωτοψάλτη
Βιογραφία
Γεννήθηκε στον Πειραιά το 1940 ως Λυδία Πρωτοψάλτη και σπούδασε υποκριτική στη Δραματική Σχολή του Θεάτρου Τέχνης. Η αδελφή της είναι η υψίφωνος Έλσα Καστέλλα. Σε ηλικία έξι ετών πήγε στην πρώτη της οντισιόν, ενώ στα δώδεκα, συμμετείχε στην πρώτη της θεατρική παράσταση. Έκτοτε, έχει πολλές εμφανίσεις στο θέατρο. Ήταν μία από τους ιδρυτές του θιάσου Βήματα το 1969 και από το 1974 είναι μόνιμη συνεργάτης του Θεάτρου Στοά.
DBRS
Συστήματα Αξιολόγησης
Η DBRS Morningstar παρέχει ανεξάρτητες υπηρεσίες αξιολόγησης πιστοληπτικής ικανότητας για χρηματοπιστωτικά ιδρύματα, εταιρείες, κράτη καθώς και για δομημένα χρηματοπιστωτικά προϊόντα σε όλες τις γεωγραφικές περιοχές που δραστηριοποιείται.
Λήδα Πρωτοψάλτη
Βιογραφία
Στον κινηματογράφο εμφανίστηκε για πρώτη φορά σε ηλικία δέκα ετών στην ταινία Το παιδί μου πρέπει να ζήσει. Έχει συμμετάσχει σε ταινίες όπως: Διαβόλου κάλτσα, Ελ Γκρέκο και Η Ρόζα της Σμύρνης.
DBRS
Συστήματα Αξιολόγησης
Οι αξιολογήσεις πιστοληπτικής ικανότητας είναι εκτιμήσεις του πιστωτικού κινδύνου που αντικατοπτρίζουν τη φερεγγυότητα μιας οντότητας ή ενός χρεογράφου. Κατά την Επιτροπή Αξιολόγησης λαμβάνονται αποφάσεις οι οποίες βασίζονται σε συλλογική εκτίμηση της DBRS Morningstar και όχι στην άποψη ενός μόνο αναλυτή. Οι αποφάσεις βασίζονται σε επαρκείς πληροφορίες που ενσωματώνουν τόσο παγκόσμιους όσο και τοπικούς παράγοντες, καθώς και στη χρήση εγκεκριμένων μεθοδολογιών και είναι ανεξάρτητες από οποιαδήποτε πραγματική ή φαινομενική σύγκρουση συμφερόντων.
Λήδα Πρωτοψάλτη
Βιογραφία
Στην τηλεόραση, έπαιξε σε διάφορες σειρές της ΕΙΡΤ, της ΥΕΝΕΔ και της ΕΤ1. Το 1995 πρωταγωνίστησε στη σειρά Το τρίτο στεφάνι, που βασίστηκε στο ομότιτλο βιβλίο, υποδυόμενη την Εκάβη.
DBRS
Viewpoint
Το Viewpoint είναι μια ηλεκτρονική πλατφόρμα που ξεκίνησε το 2016 (γνωστή στο παρελθόν ως iReports), η οποία παρέχει διαδραστική πρόσβαση σε πληροφορίες σχετικά με συναλλαγές ενυπόθηκων τίτλων, καθώς και σε ερευνητική δραστηριότητα και άλλα προϊόντα της DBRS Morningstar. Μέσω της πλατφόρμας αυτής οι χρήστες δύνανται να βρουν περισσότερες πληροφορίες σχετικά με την ανάλυση αλλά και τα δεδομένα που χρησιμοποιούνται.
Λήδα Πρωτοψάλτη
Βιογραφία
Έχει λάβει πολλά βραβεία, μεταξύ των οποίων το Βραβείο Μαρίκας Κοτοπούλη το 1993, το βραβείο από το Διεθνές Ινστιτούτο Θεάτρου το 1997 και το Α' Βραβείο ερμηνείας για την Εκάβη του Ευριπίδη από το περιοδικό Αθηνόραμα το 2000. Επίσης, στα Βραβεία της Ελληνικής Ακαδημίας Κινηματογράφου του 2013 ήταν υποψήφια για το Βραβείο Β' Γυναικείου ρόλου για την ταινία Χαρά.
DBRS
Ρυθμιστικές Αρχές
Στον Καναδά, η DBRS Morningstar ελέγχεται μέσω της Canadian Securities Administrators με κύριο ρυθμιστή την OSC. Οι οίκοι αξιολόγησης πιστοληπτικής ικανότητας στον Καναδά πρέπει να γίνουν " designated rating organization " προκειμένου οι εκτιμήσεις τους να δύναται να χρησιμοποιηθούν από τους νόμους που ρυθμίζουν τα χρεόγραφα.
Λήδα Πρωτοψάλτη
Βιογραφία
Στην ιδιωτική τηλεόραση έχει εμφανιστεί στις σειρές Έναν ελληνικό, Αναμορφωτήριον , Γραφείο συνοικεσίων , Δεσμώτες , Δύσκολα χρόνια
Εφιάλτης, Η Θέμις έχει... κέφια, Μια φορά κι έναν καιρό: Ο Φασουλής του μπακάλη , Μικροί-Μεγάλοι , Ο άνθρωπος δίχως πρόσωπο,
DBRS
Ρυθμιστικές Αρχές
Στην Ευρώπη, η ρυθμιστική αρχή για την DBRS Morningstar είναι η ESMA και FCA. Πρόσθετοι κανόνες - CRA III - έχουν υιοθετηθεί στην Ευρώπη που επικεντρώνoνται στον αυξανόμενο ανταγωνισμό, τη διαφάνεια και την ανεξαρτησία των αξιολογήσεων, την τυποποίηση των αξιολογήσεων των κρατικών ομολόγων και την προσθήκη νέων υποχρεώσεων, ανεξάρτητα από το αν έχει συναφθεί ή όχι η σύμβαση.
Λήδα Πρωτοψάλτη
Βιογραφία
Οδός Ιπποκράτους, Το Τρίτο Στεφάνι , Χαίρε Τάσο Καρατάσο , η Ζωή
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
DBRS
Παραπομπές
Κατηγορία:Επιχειρήσεις του Καναδά
Άρτεμις Αλεξιάδου
Η Άρτεμις Αλεξιάδου (γεν. 13 Φεβρουαρίου 1969 στο Βόλο) είναι Ελληνίδα γλωσσολόγος που δραστηριοποιείται στην έρευνα του συντακτικού, η οποία ζει στη Γερμανία. Σήμερα είναι καθηγήτρια αγγλικής γλωσσολογίας στο Πανεπιστήμιο Χούμπολτ του Βερολίνου.
Εκπαίδευση
Η Αλεξιάδου ξεκίνησε τις σπουδές της στη γλωσσολογία σε ηλικία 17 ετών στο Εθνικό και Καποδιστριακό Πανεπιστήμιο Αθηνών. Μετά την αποφοίτησή της το 1990, συνέχισε το μεταπτυχιακό της στο Πανεπιστήμιο του Ρέντινγκ και στη συνέχεια συνέχισε τις σπουδές της στο Κέντρο Γενικής Γλωσσολογίας στο Βερολίνο. Το 1994 ολοκλήρωσε το διδακτορικό της στο Πανεπιστήμιο του Πότσδαμ και ολοκλήρωσε την υφηγεσία της στο ίδιο πανεπιστήμιο το 1999.
Σταδιοδρομία
Μετά την απόκτηση της υφηγεσίας, η Αλεξιάδου διεξήγαγε έρευνα στο Ινστιτούτο Τεχνολογίας της Μασαχουσέτης, στο πανεπιστήμιο του Πρίνστον και στο Πανεπιστήμιο της Πενσυλβάνια με υποτροφία Χάιζενμπεργκ και διετέλεσε επισκέπτρια καθηγήτρια στη Τυβίγγη και το Πότσδαμ. Από το 2002 μέχρι το 2015 η Αλεξιάδου ήταν καθηγήτρια θεωρητικής και αγγλικής γλωσσολογίας (και επίσης διευθύντρια του Ινστιτούτου Γλωσσολογίας) στο Πανεπιστήμιο της Στουτγάρδης. Επίσης διηύθυνε το εγχείρημα "Sonderforschungsbereich 732". Από το 2015 η Αλεξιάδου διδάσκει αγγλική γλωσσολογία στο Πανεπιστήμιο Χούμπολτ του Βερολίνου και είναι βοηθός διευθύντρια στο Κέντρο Γενικής Γλωσσολογίας στο Βερολίνο.
Η Αλεξιάδου είναι σημαντική εκπρόσωπος της παραγωγικής γραμματικής στην Ευρώπη και ήταν πρόεδρος του συλλόγου "Παραγωγική Γλωσσολογία στον Παλαιό Κόσμο" από το 2005 έως το 2009. Πιο συγκεκριμένα, έχει γράψει πολλές εργασίες σε διάφορα θέματα της σύνταξης. Είναι ιδιαίτερα γνωστή για την εργασία και την εμπειρογνωμοσύνη της σχετικά με τη συντακτική δομή των ουσιαστικών, των επιρρημάτων, των φωνών και των ριζών.
Βραβεία και τιμητικές διακρίσεις
Το 2014 τιμήθηκε με το Βραβείο Γκότφριντ Βίλελμ Λάιμπνιτς και το ίδιο έτος εξελέγη μέλος του Λεοπολντίνα. Το 2016, το Νορβηγικό Πανεπιστήμιο Επιστήμης και Τεχνολογίας απένειμε στην Αλεξιάδου ένα τιμητικό διδακτορικό.
Παραπομπές
Κατηγορία:Έλληνες γλωσσολόγοι
Αρχαιολογικός τόπος της Μπατασίνα
Ο αρχαιολογικός τόπος της Μπατασίνα (σερβικά κυριλλικά: Археолошко налазиште Баташина, σερβικά λατινικά: Arheološko nalazište Batašina) ευρίσκεται στο Στεπόγιεβατς της Σερβίας, εντός του Δήμου του Λαζάρεβατς και του εδάφους της Πόλεως του Βελιγραδίου. Ως προς το μεγαλύτερο μέρος του, η χρονολογία του ανάγεται στην περίοδο της Ρωμαϊκής Αυτοκρατορίας. Λόγω της σημασίας του, είναι κατηγοριοποιημένος εντός του καταλόγου των προστατευόμενων αρχαιολογικών τόπων της Δημοκρατίας της Σερβίας, καθώς και του καταλόγου των πολιτισμικών αγαθών της Πόλεως του Βελιγραδίου.
Πληροφορίες
Ο αρχαιολογικός τόπος της Μπατασίνα ευρίσκεται επί της δεξιάς της Ίμπαρσκα μαγκίστραλα, της « οδού του Ίμπαρ », με κατεύθυνση προς το Λγιγκ, στην έξοδο του Στεπόγιεβατς, στην τοποθεσία Νέντιτσα κράι.
Τα αρχαιολογικά ευρήματα καταδεικνύουν την πολυπλοκότητα του αρχαιολογικού τόπου, καθώς και την συνεχόμενη ανθρώπινη παρουσία επί της συγκεκριμένης τοποθεσίας στην διάρκεια της ιστορίας.
Παραπομπές
Κατηγορία:Αρχαία ιστορία της Σερβίας Μπατασινα Κατηγορία:Ιστορία του Βελιγραδίου Κατηγορία:Λαζάρεβατς
Διαιτησίες της Βιέννης
μικρογραφία|Χάρτης της εδαφικής επέκτασης της Ουγγαρίας (1920-1941) μικρογραφία|Εθνική σύνθεση της Ουγγαρίας (μετά τις προσαρτήσεις εδαφών, Δεκέμβριος 1941) Οι διαιτησίες της Βιέννης ( Wiener Schiedsspruch ) είναι το όνομα δύο πολιτικών αποφάσεων του Γιόαχιμ φον Ρίμπεντροπ και του Γκαλεάτσο Τσιάνο, οι οποίοι ενήργησαν ως διαιτητές εκ μέρους της ναζιστικής Γερμανίας και της φασιστικής Ιταλίας με στόχο την «ειρηνική ικανοποίηση» των εδαφικών διεκδικήσεων της Ουγγαρίας για κάποια από τα εδάφη που έχασε σύμφωνα με τη συνθήκη του Τριανόν το 1920. Η διαιτησία της Βιέννης βασίστηκε στην αρχή του " δικαιώματος των εθνών για αυτοδιάθεση " και "της διόρθωσης των αδικιών που δημιούργησαν οι Συνθήκες των Βερσαλλιών ".
Οι δύο διαιτησίες δεν ήταν "υπαγορεύσεις". Οι διαιτησίες έγιναν προς ικανοποίηση των αιτημάτων από τις κυβερνήσεις της Ουγγαρίας και της Δεύτερης Δημοκρατίας της Τσεχοσλοβακίας ή της Ρουμανίας. Η πρώτη διαιτησία πραγματοποιήθηκε το 1938 και η δεύτερη το 1940, με καθαρά ωφελημένη χώρα την Ουγγαρία, καθώς προσάρτησε τη νότια Σλοβακία και τη μισή Τρανσυλβανία.
Πρώτη Διαιτησία της Βιέννης
Η πρώτη διαιτησία της Βιέννης έλαβε χώρα στις 2 Νοεμβρίου 1938, υπό την αιγίδα των κυβερνήσεων της Γερμανίας και της Ιταλίας. Σύμφωνα με την πρώτη διαιτησία της Βιέννης, η Τσεχοσλοβακία υποχρεώθηκε να παραδώσει στην Ουγγαρία τμήματα της νότιας Σλοβακίας (περίπου 10 χιλιάδες τ.χλμ.) και τις νοτιοδυτικές περιοχές της Υπερκάρπαθιας Ουκρανίας (περίπου 2 χιλιάδες τ.χλμ.). Συνολικά, η Τσεχοσλοβακία απώλεσε 11.927 τετραγωνικά χιλιόμετρα ξηράς με πάνω από 1 εκατομμύριο κατοίκους.
Σύμφωνα με τους όρους της Συνθήκης του Μονάχου (η οποία συνήφθη στις 29 Σεπτεμβρίου 1938) η Τσεχοσλοβακία έπρεπε να αποφασίσει για το "ουγγρικό ζήτημα" (στη Ρουθηνία των Καρπαθίων και τη νότια Σλοβακία ζούσαν 750.000 Ούγγροι) σύμφωνα με συμφωνία με την κυβέρνηση της Βουδαπέστης. Αρχικά, η Τσεχοσλοβακική κυβέρνηση πρότεινε αυτονομία για τους Ούγγρους της Τσεχοσλοβακίας ως «λύση». Ωστόσο, η Βουδαπέστη τάχθηκε υπέρ του μέγιστου "δικαιώματος αυτοδιάθεσης" (δηλαδή να γίνει δημοψήφισμα εάν οι κάτοικοι επιθυμούν να παραμείνουν μέρος της Τσεχοσλοβακίας ή όχι) ή ακόμη και να γίνει μεταβίβαση των εδαφών, όπου, σύμφωνα με την απογραφή του 1910, οι Ούγγροι είναι πλειοψηφία του πληθυσμού. Η έγκριση του ελάχιστου πακέτου ουγγρικών απαιτήσεων θα οδηγούσε στην απώλεια της νότιας Σλοβακίας. Επίσης η Τσεχοσλοβακία θα έχανε σημαντικές πόλεις, όπως η Μπρατισλάβα (πρωτεύουσα της Σλοβακίας), η Νίτρα, το Κόσιτσε, το Μουκάτσεβο και το Ούζχοροντ.
Αναγνωρίζοντας ότι ένας συμβιβασμός με τη Βουδαπέστη (δ.δ. ουγγρική κυβέρνηση) δεν θα λειτουργούσε, η κυβέρνηση της Τσεχοσλοβακίας κάλεσε τη Βουδαπέστη να συμφωνήσει με την ετυμηγορία της διαιτησίας της Γερμανίας και της Ιταλίας (η Ουγγαρία πρότεινε επίσης να ενεργήσει ως διαιτητής εκ μέρους της Πολωνίας). Στην Πράγα όμως, οι Πολωνοί συμφώνησαν να συμμετάσχουν μόνο αν η Ρουμανία αναλάβει ρόλο διαιτητή. Ως εκ τούτου, η Τσεχοσλοβακία και η Ουγγαρία αποφάσισαν να υποβάλουν αίτηση διαιτητικής απόφασης προς τις κυβερνήσεις της Ιταλίας και της Γερμανίας.
Στις 2 Νοεμβρίου 1938, οι Ρίμπεντροπ και Τσιάνο αποφάνθηκαν από τη Βιέννη ότι: η Δημοκρατία της Τσεχοσλοβακίας πρέπει να μεταφέρει 12.000 τ.χλμ. γης στην Ουγγαρία, συμπεριλαμβανομένων των πόλεων Κόσιτσε (Κάσσα), Κομάρνο (Κομάρομ), Ούζχοροντ (Ούνγκβαρ) και Μουκάτσεβο (Μούνκατς). Η Μπρατισλάβα και η Νίτρα παρέμειναν στη Σλοβακία
Οι περισσότεροι κάτοικοι των περιοχών που μεταφέρθηκαν στην Ουγγαρία ήταν Ούγγροι, οι οποίοι χαιρέτισαν την επιστροφή των περιοχών τους στην Ουγγαρία. Οι Σλοβάκοι και Τσέχοι άποικοι (που έλαβαν γη ως αποτέλεσμα της λεγόμενης αγροτικής μεταρρύθμισης που πραγματοποίησε η κυβέρνηση της Τσεχοσλοβακίας κατά τη δεκαετία του 1920 και του 1930) εκδιώχθηκαν βίαια από τη νέα ουγγρική διοίκηση. Επίσης, όσοι Εβραίοι ήρθαν στην περιοχή μετά το 1918, επίσης απελάθηκαν.
Δεύτερη Διαιτησία της Βιέννης
αριστερά|μικρογραφία|235x235εσ| Επαναχάραξη των συνόρων της Ρουμανίας: Η Βόρεια Τρανσυλβανία (με κίτρινο χρώμα) μεταφέρθηκε στην Ουγγαρία Σύμφωνα με την απόφαση της δεύτερης διαιτησίας, η Ρουμανία έπρεπε να παραχωρήσει στην Ουγγαρία το μισό της Τρανσυλβανίας (γνωστό ως Βόρεια Τρανσυλβανία). Συνολικά η Ρουμανία έπρεπε να παραχωρήσει 43.492 τ.χλμ. γης και 2,4 εκατομμύρια άτομα στην Ουγγαρία. Η διαιτησία εκδόθηκε στις 30 Αυγούστου 1940. Στόχος του δώρου της Γερμανίας στην Ουγγαρία ήταν να πείσει την Ουγγαρία να συμμετάσχει στον πόλεμο ως σύμμαχος της Γερμανίας. Δεδομένου ότι η βόρεια Τρανσυλβανία ήταν ετερογενής και κατοικούσαν πολλοί λαοί (Ούγγροι, Ρουμάνοι, Γερμανοί κτλ.), η απόφαση αυτή οδήγησε σε μαζικές μεταναστεύσεις και επιδείνωση των κοινωνικοοικονομικών συνθηκών στην Τρανσυλβανία. Η Γερμανία εκμεταλλεύτηκε την απόφαση ως λόγο για την πλήρη ένταξη της Ουγγαρίας και της Ρουμανίας στον Άξονα.
Στις 7 Σεπτεμβρίου 1940, ύστερα από τετραμερή απόφαση, η νότια Δοβρουτσά μεταφέρθηκε από τη Ρουμανία στη Βουλγαρία. Η Βουλγαρία απώλεσε αυτό το έδαφος το 1913 ως αποτέλεσμα του Β΄ Βαλκανικού πολέμου και από τότε ήταν μέρος της Ρουμανίας.
Ακύρωση
Οι διαιτησίες της Βιέννης κρίθηκαν άκυρες από τις Συνθήκες Ειρήνης του Παρισιού του 1947. Η Ουγγαρία έχασε τα εδάφη που κέρδισε με τις δύο διαιτησίες. Η νότια Δοβρουτσά και τμήματα της ανατολικής Ρουμανίας δεν επεστράφησαν στη Ρουμανία. Η νότια Δοβρουτσά παρέμεινε στη Βουλγαρία και τμήματα της ανατολικής Ρουμανίας πέρασαν στη Σοβιετική Ένωση.
Παραπομπές
Κατηγορία:Πολιτική γεωγραφία Κατηγορία:Συνθήκες της Ρουμανίας Κατηγορία:Συνθήκες του Β' Παγκοσμίου Πολέμου Κατηγορία:Ιστορία της Τσεχοσλοβακίας
Κορίννα ή η Ιταλία
Κορίννα ή η Ιταλία (γαλλικός τίτλος: Corinne ou l'Italie) είναι μυθιστόρημα της Ζερμαίν ντε Σταλ που δημοσιεύτηκε το 1807. Αφηγείται την ερωτική ιστορία μεταξύ μιας Ιταλίδας ποιήτριας και ενός Άγγλου ευγενή.
Υπόθεση
Το μυθιστόρημα αποτελείται από τρία μέρη. Το πρώτο είναι αφιερωμένο στη συνάντηση του Όσβαλντ και της Κορίννας και την εισαγωγή των χαρακτήρων, το δεύτερο παρουσιάζει τα αξιοθέατα της Ιταλίας και στο τελευταίο βρίσκεται η έκβαση του ερωτικού δράματος.
Επιστρέφει κρυφά στην Ιταλία όπου θρηνεί, καταφεύγει στη θρησκεία και βυθίζεται στη μελαγχολία. Ο Όσβαλντ μαθαίνει στο μεταξύ ότι η Κορίννα είχε προσπαθήσει να τον συναντήσει και βασανίζεται από τρομερές τύψεις, ενώ η Λουσίλ τον κατηγορεί που έκανε την αδερφή της να υποφέρει και αρχίζει να φοβάται ότι ο άντρας της δεν την αγαπά πραγματικά. Μετά από τέσσερα χρόνια στον πόλεμο, ο λόρδος Νέλβιλ επιστρέφει στην Αγγλία και ξανασμίγει με τη γυναίκα και την κόρη του Ζυλιέτ, με τις οποίες πηγαίνει στην Ιταλία αναζητώντας την Κορίννα, η οποία αρνείται να τον ξαναδεί. Η Κορίννα συμφωνεί να εκπαιδεύσει την ανεψιά της, στην οποία μεταδίδει το ταλέντο της στην ποίηση και τη μουσική, μετά συμφιλιώνει τη Λουσίλ με τον άντρα της. Αφού απηύθυνε ένα τελευταίο αποχαιρετιστήριο άσμα στην Ιταλία, η Κορίννα πεθαίνει από θλίψη, με τον Όσβαλντ, τη Λουσίλ και την κόρη τους δίπλα της.
Θέματα -Συγγραφή
Το μυθιστόρημα είναι από τα πρώτα έργα του ρομαντισμού στη γαλλική λογοτεχνία των αρχών του 19ου αιώνα, και αναπτύσσει για πρώτη φορά διάφορα θέματα: μια νέα αντίληψη για την τέχνη και τον καλλιτέχνη, ο ρόλος της γυναίκας στην κοινωνία, ο θεμελιώδης σύνδεσμος μεταξύ λογοτεχνίας και εθνικής ταυτότητας. Επίσης, οι συναισθηματικές περιπέτειες των πρωταγωνιστών προσφέρουν στην Ζερμαίν ντε Σταλ την ευκαιρία να περιγράψει την Ιταλία (όπως υπογραμμίζει και ο τίτλος), τα έθιμα, τα τοπία, τις τέχνες της χώρας.
Ως μέρος της προπαρασκευαστικής της δουλειάς για την Κορίννα, όνομα που εμπνεύστηκε από την αρχαία ποιήτρια Κόριννα, η συγγραφέας έκανε ένα ταξίδι στην Ιταλία από τον Δεκέμβριο του 1804 έως τον Μάιο 1805. Σε όλη τη διάρκεια του ταξιδιού, συγκέντρωσε ταξιδιωτικές σημειώσεις σε πολλά σημειωματάρια, μερικά από τα οποία έχουν διατηρηθεί: ενδιαφέρθηκε για τα τοπία και τα μνημεία καθώς και για τους Ιταλούς και τα έθιμά τους, και κατέγραψε σκόρπιες ιδέες που στη συνέχεια χρησιμοποίησε στο έργο της.
Ελληνική μετάφραση
Κορίννα ή η Ιταλία, μετάφραση: Τούλα Τόλια, εκδόσεις Πόλις, 2018
Παραπομπές
Κατηγορία:Γαλλικά μυθιστορήματα
Λετονικές βουλευτικές εκλογές 2018
Βουλευτικές εκλογές διεξήχθησαν στη Λετονία στις 6 Οκτωβρίου 2018, για την εκλογή των 100 μελών του 13 Σάειμα (Λετονικό Κοινοβούιο). Έπειτα από τις εκλογές, σχηματίστηκε μια κυβέρνηση συνεργασίας από τα κόμματα Ποιανού Είναι το Κράτος;, το Νέο Συντηρητικό Κόμμα, Ανάπτυξη/Υπέρ!, Εθνική Συμμαχία και Νέα Ενότητα. Παρότι προερχόταν από το μικρότερο κόμμα, ο Κριτσιάνις Κάρινς από την Νέα Ενότητα επιλέχθηκε ως πρωθυπουργός.
Ιστορικό
Στις εκλογές του 2014 το Σοσιαλδημοκρατικό Κόμμα «Αρμονία» αναδείχθηκε ως το μεγαλύτερο κόμμα, εν τούτοις δεν συμμετείχε στην κυβέρνηση. Ο Πρόεδρος Άντρις Μπέρζινς διόρισε Πρωθυπουργό την Λαϊμντότα Στραουγιούμα, η οποία σχημάτισε κυβέρνηση με τρία κόμματα, τα: Ενότητα, Ένωση Πρασίνων και Αγροτών και Εθνική Συμμαχία. Στις 7 Δεκεμβρίου 2015 η Λαϊμντότα παραιτήθηκε κατόπιν αυξανόμενων εντάσεων με την κυβερνούσα συμμαχία. Μετά την παραίτησή της, και αρκετές αποκαλύψεις που σχετίζονταν με την αρχηγό του κόμματος Ενότητα, την Σόλβιτα Αμπόλτινα, το κόμμα Ενότητα έπεσε αρκετά στις δημοσκοπήσεις. Στις 13 Ιανουαρίου 2016 ο Πρόεδρος Ράιμοντς Βέγιονις διόρισε Πρωθυπουργό τον Μάρις Κουσίνσκις της Ένωσης Πρασίνων και Αγροτών, του οποίου η κυβέρνηση εγκρίθηκε από το Σάειμα στις 11 Φεβρουαρίου.
Εκλογικό σύστημα
Τα 100 μέλη του Λετονικού Κοινοβουλίου εκλέχτηκαν με εκλογικό σύστημα αναλογικής εκπροσώπησης σε πέντε πολυεδρικές εκλογικές περιφέρειες: Κούρζεμε, Λατγαλία, Ρίγα, Βίντζεμε και Σεμιγαλλία, από τις οποίες καθεμία είχε 13 ως 32 έδρες. Οι εκλογείς ψήφισαν από ανοιχτές κομματικές λίστες με σταυρούς προτίμησης. Η κατανομή των εδρών έγινε με τη μέθοδο Σαίντ-Λαγκού, και το εκλογικό όριο ήταν 5%. Η προσέλευση στην ψηφοφορία δεν ήταν υποχρεωτική. Δικαίωμα ψήφου είχαν όλοι οι πολίτες της Λετονίας ηλικίας άνω των 18 ετών. Εξαίρεση αποτέλεσαν οι κρατούμενοι σε σωφρονιστικά ιδρύματα, οι νοσούντες από ψυχικές ασθένειες και όσοι έχουν αποστερηθεί το δικαίωμα με δικαστική απόφαση. Οι Λετονοί του εξωτερικού είχαν δικαίωμα ψήφου, και οι ψήφοι τους προσμετρήθηκαν στην περιφέρεια της Ρίγας.
Συμμετοχές
Οι κατάλογοι των υποψηφίων έπρεπε να υποβληθούν στην Κεντρική Εκλογική Επιτροπή από 80 μέχρι 60 ημέρες πριν την ημέρα των εκλογών. Δικαίωμα συμμετοχής είχαν όλα τα νόμιμα εγγεγραμμένα πολιτικά κόμματα ή εκλογικές συμμαχίες. Στα κόμματα που συγκέντρωσαν πάνω από 2% των ψήφων επιστράφηκε το ποσό της εγγύησης των 1.400 Ευρώ.
Η Κεντρική Εκλογική Επιτροπή αποφάσισε να αποκλείσει οκτώ υποψηφίους από τη συμμετοχή τους. Από αυτούς, οι επτά είχαν νομικές εκκρεμότητες και η μία βρέθηκε να είναι παλιό μέλος του Λετονικού Κομμουνιστικού Κόμματος.
Κόμματα – Συμμαχίες
Τα κόμματα Κίνημα Υπέρ! και Λετονική Ανάπτυξη συμμετείχαν ως μέρη της συμμαχίας Ανάπτυξη/Υπέρ!, που σχηματίστηκε την 20η Απριλίου 2018.
Το Λετονικό Σοσιαλδημοκρατικό Κόμμα των Εργατών, η Χριστιανοδημοκρατική Ένωση και το κόμμα Υπερήφανοι που Υπηρετούμε τη Λετονία Μας ως μέρη της συμμαχίας Ένωση ΣΧΥ, με συμφωνία που υπογράφηκε στις 28 Μαρτίου 2018. Το πρόγραμμά τους επικεντρώθηκε σε τοπικά ζητήματα, εθνικά συμφέροντα και παραδοσιακές αξίες.
Η επί πολύ καιρό πολιτική συμμαχία μεταξύ των κομμάτων Λετονική Ένωση Αγροτών και Λετονικό Πράσινο Κόμμα (με συμπεριλαμβανόμενα τα τοπικά κόμματα "Για τη Λετονία και το Βέντσπιλς" και "Κόμμα της Λιέπαγια") συνεχίστηκε.
Τον Απρίλιο του 2018, η Ενότητα σχημάτισε την συμμαχία Νέα Ενότητα με αρκετά μικρά περιφερειακά κόμματα: το "Κόμμα της Κομητείας Κουλντίγκα", "Για τη Βάλμιερα και το Βίντζεμε" και "Για την Πόλη και την Κομητεία της Τουκούμς". Σε αυτά προστέθηκε το "Περιφερειακό Κόμμα της Γιέκαμππιλς". Τον Ιούλιο, προσχώρησε στη συμμαχία το "Κόμμα Λατγαλίας", αλλά το παράρτημά του στο Ντάουγκαβπιλς αποφάσισε να συμμαχήσει με το κόμμα Οι Προοδευτικοί.
Δεν συμμετείχαν
Στις 17 Μαΐου 2018, η ηγεσία του κόμματος Ενωμένοι για τη Λετονία ανακοίνωσε ότι δεν θα συμμετάσχουν στις εκλογές.
Οι υποψήφιοι του Λετονικού Σοσιαλιστικού Κόμματος συμμετείχαν στις εκλογές με τη λίστα του ΣΔΚ Αρμονία. Κάλεσαν τους «εργάτες της Λετονίας» να «ψηφίσουν για να απομακρυνθούν οι πολιτικά χρεοκοπημένοι πολιτικοί από την εξουσία».
Δημοσκοπήσεις
κέντρο|μικρογραφία|800x800εσ
Αποτελέσματα
Με βάση τα τελικά αποτελέσματα, το φιλορωσικό κόμμα Αρμονία κέρδισε τις βουλευτικές εκλογές επικρατώντας των λαϊκιστών.
Συνομιλίες για συνασπισμό
Οι πολιτικοί ηγέτες συναντήθηκαν στις 18 Οκτωβρίου με τον πρόεδρο Ράιμοντς Βέγιονις. Παρότι απέτυχαν να συμφωνήσουν σε ένα όνομα για τη θέση του Πρωθυπουργού, επανέλαβαν την πρόθεσή τους να σχηματίσουν μια κυβέρνηση συνασπισμού, αποκλείοντας την Αρμονία από οποιονδήποτε συνασπισμό, ακόμα και αν απαιτούσε τον σχηματισμό κυβέρνησης συνασπισμού πέντε ή έξι κομμάτων.
Στις 14 Νοεμβρίου 2018 αποχώρησαν από τις συνομιλίες οι Ανάπτυξη/Υπέρ!, Εθνική Συμμαχία και Νέα Ενότητα με το Νέο Συντηρητικό Κόμμα και Ποιανού Είναι το Κράτος;, καθιστώντας αδύνατο τον σχηματισμό μιας κεντροδεξιάς κυβέρνησης συνασπισμού. Τον Δεκέμβριο ανακοινώθηκε ότι οι συνομιλίες για τον σχηματισμό κυβέρνησης συνασπισμού θα συνεχίζονταν και τον Ιανουάριο.
Στις 7 Ιανουαρίου έλαβε εντολή σχηματισμού νέας κυβέρνησης από τον πρόεδρο Βέγιονις ο Αρτούρς Κρισιάνις Καρίνς από την Νέα Ενότητα. Στις 23 Ιανουαρίου 2019 σχηματίστηκε η νέα κυβέρνηση.
Παραπομπές
2018 Λετον
Κομπλό
Το Κομπλό (γαλλικά: Comblot) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Κομπλοταί (γαλλικά: Comblotais).
Παραπομπές
Κατηγορία:Κοινότητες της Ορν
Κομώ
Το Κομώ (γαλλικά: Commeaux) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Κοντέ-συρ-Σαρτ
Το Κοντέ-συρ-Σαρτ (γαλλικά: Condé-sur-Sarthe) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Κοντεέν (γαλλικά: Condéens).
Παραπομπές
Κατηγορία:Κοινότητες της Ορν
Λίνα Αριστοδήμου
Η Λίνα Αριστοδήμου (30 Μαρτίου 1965) είναι Κύπρια αθλήτρια του αλπικού σκι. Διαγωνίστηκε στους Χειμερινούς ΟΑ 1980 και στους Χειμερινούς ΟΑ 1984. Ήταν επίσης η πρώτη γυναίκα που εκπροσώπησε την Κύπρο σε Ολυμπιακούς Αγώνες. Το καλύτερο αποτέλεσμά της ήταν η κατάκτηση της 21ης θέσης στο σλάλομ, στο Σαράγεβο. Αδελφός της είναι ο Σωκράτης Αριστοδήμου.
Κορμπόν (Ορν)
Το Κορμπόν (γαλλικά: Corbon) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Κορμποναί (γαλλικά: Corbonnais).
Παραπομπές
Κατηγορία:Κοινότητες της Ορν